Սփիւռքի տարածքին Կիլիկիոյ կաթողիկոսութեան թեմերէն ներս, Բաբգէն Աթոռակից եւ Սահակ կաթողիկոսներ կ՛ըլլան հովանաւորողներն ու հիմնադիր կազմակերպիչները Կիրակնօրեայ Դպրոցներու։ 28 Յունիս 1930 թուականի իր Կոնդակով, Սահակ կաթողիկոս պաշտօնապէս կը հաստատէր Հայց. Եկեղեցւոյ վարչական իրաւասութեան ներքեւ Կիրակնօրեայ Դպրոցներ ունենալու անհրաժեշտութիւնը եւ կը հրահանգէր Կիլիկիոյ կաթողիկոսութեան թեմերէն ներս կիրակնօրեայ դպրոցներ բանալ՝ հայ մանուկներու կրօնաբարոյական հայեցի դաստիարակութեան սրբազան գործին նուիրուելու նպատակով։